มุฮัมมัด อะลี จินนาห์

มุฮัมมัด อะลี จินนาห์ (25 ธันวาคม ค.ศ. 187611 กันยายน ค.ศ. 1948) เป็นเนติบัณฑิต นักการเมือง และผู้ก่อตั้งประเทศปากีสถาน เขาดำรงตำแหน่งผู้นำสันนิบาตมุสลิมแห่งอินเดียตั้งแต่ ค.ศ. 1913 จนกระทั่งการเริ่มต้นประเทศปากีสถานเมื่อวันที่ 14 สิงหาคม ค.ศ. 1947 และต่อมาเป็นผู้สำเร็จราชการปากีสถานในเครือจักรภพคนแรกจวบจนถึงแก่อสัญกรรม
จินนาห์เกิดที่คฤหาสน์วาซีร์ในเมืองการาจี เขาเข้ารับการอบรมเป็นเนติบัณฑิตที่สำนักศึกษากฎหมายลิงคอล์น กรุงลอนดอน ประเทศอังกฤษ ต่อมาเขาได้เดินทางกลับมายังอินเดียและเข้าทำงานที่ศาลสูงบอมเบย์ โดยในช่วงเวลานี้ เขาเริ่มสนใจในการเมืองระดับชาติ ซึ่งท้ายที่สุดแล้ว ความสนใจนี้ก็เข้ามาแทนที่การปฏิบัติงานด้านกฎหมายของเขา จินนาห์เริ่มมีชื่อเสียงอย่างยิ่งในคองเกรสแห่งชาติอินเดียในช่วงสองทศวรรษแรกของคริสต์ศตวรรษที่ 20 ซึ่งในปีแรก ๆ ของการทำงานในแวดวงการเมือง จินนาห์ได้สนับสนุนแนวคิดเอกภาพฮินดู–มุสลิม ซึ่งนำไปสู่กติกาสัญญาลัคเนาใน ค.ศ. 1916 ระหว่างฝ่ายคองเกรสกับสันนิบาตมุสลิมแห่งอินเดีย จินนาห์กลายเป็นผู้นำคนสำคัญในสันนิบาตปกครองบ้านเกิดเมืองนอนแห่งอินเดีย และได้เสนอแผนการปฏิรูปรัฐธรรมนูญสิบสี่ข้อเพื่อปกป้องสิทธิทางการเมืองของชาวมุสลิมในอนุทวีปอินเดีย อย่างไรก็ตาม ใน ค.ศ. 1920 จินนาห์ลาออกจากคองเกรส เมื่อคองเกรสเห็นด้วยกับการรณรงค์แบบสัตยาเคราะห์ (Satyāgraha) ซึ่งเขามองว่าเป็นการเมืองแบบอนาธิปไตย
ใน ค.ศ. 1940 จินนาห์เชื่อว่าชาวมุสลิมในอนุทวีปควรมีรัฐเป็นของตนเอง เพื่อหลีกเลี่ยงสถานะชายขอบของชาวมุสลิมที่ความเป็นไปได้ ซึ่งประชากรเหล่านี้อาจถูกด้อยค่าในรัฐเอกราชฮินดู–มุสลิม ทำให้ในปีนั้น สันนิบาตมุสลิมที่นำโดยจินนาห์ได้ผ่านข้อมติลาฮอร์เพื่อเรียกร้องประเทศแยกต่างหากสําหรับชาวมุสลิมอินเดีย ในช่วงสงครามโลกครั้งที่สอง สันนิบาตมุสลิมเริ่มแข็งแกร่งขึ้น ในขณะที่ผู้นำคองเกรสหลายคนถูกจับกุม และในการเลือกตั้งระดับมณฑลที่จัดขึ้นหลังสงคราม สันนิบาตชนะที่นั่งส่วนใหญ่ซึ่งสงวนไว้สำหรับชาวมุสลิม โดยสุดท้ายแล้ว คองเกรสและสันนิบาตมุสลิมก็ไม่สามารถบรรลุข้อตกลงที่จะแบ่งปันอำนาจเพื่อให้บริติชอินเดียทั้งหมดรวมกันเป็นรัฐเดียวหลังได้รับเอกราช และด้วยเหตุนี้ ทำให้ทุกฝ่ายเห็นพ้องกันว่าควรแยกอินเดียออกเป็นสองส่วน ได้แก่ รัฐเอกราชอินเดียที่มีชาวฮินดูเป็นส่วนใหญ่ และรัฐมุสลิมปากีสถาน
ภายหลังการประกาศเอกราช จินนาห์ได้ดำรงตำแหน่งผู้สำเร็จราชการปากีสถาน เขาได้จัดตั้งรัฐบาลแห่งชาติใหม่และดำเนินนโยบายจำนวนมาก ตลอดจนให้กาช่วยเหลือผู้อพยพชาวมุสลิมหลายล้านคน ซึ่งเดินทางมาจากประเทศเพื่อนบ้านอย่างอินเดียหลังจากการแบ่งอินเดียออกเป็นสองส่วน จินนาห์ดูแลการสร้างค่ายผู้ลี้ภัยเป็นการส่วนตัว เขาถึงแก่อสัญกรรม สิริอายุ 71 ปี ในเดือนกันยายน ค.ศ. 1948 ซึ่งเป็นเวลาเพียงหนึ่งปีหลังจากที่ปากีสถานได้รับเอกราชจากสหราชอาณาจักร เขาทิ้งมรดกที่ลึกซึ้งและเป็นที่เคารพนับถือในประเทศปากีสถาน มหาวิทยาลัยและสิ่งปลูกสร้างจำนวนมากในประเทศตั้งชื่อตามจินนาห์ และเป็นที่เคารพนับถือในปากีสถานว่าเป็น Quaid-e-Azam ("ท่านผู้นำ") และ Baba-e-Qaum ("บิดาแห่งชาติ") รวมถึงวันคล้ายวันเกิดของเขาได้รับการกำหนดเป็นวันหยุดประจำชาติ

**อ้างอิงและหมายเหตุ**

**หมายเหตุ**

**อ้างอิง**

**บรรณานุกรม**
 df=dmy-all- archive-date=17 November 2011- year=2001- year=1981- chapter=The Great Acceptance- work=Dawn- year=2006- isbn=978-81-269-0639-0- isbn=978-1-906628-22-2- url-access=registration- issue=2- location=Karachi
*isbn=978-0-275-97878-5- isbn=978-0-231-54025-4- isbn=978-0-19-597979-4- access-date=15 August 2012- year=1954- location=Karachi- archive-date=7 October 2008- publisher=BBC Pashto- page=111- cite book |last1=Murphy |first1=Eamon |title=The Making of Terrorism in Pakistan: Historical and Social Roots of Extremism |date=2013 |publisher=Routledge |isbn=978-0-415-56526-4 |language=en- access-date=15 November 2012- citation |last=Noorani |first=A. G. |title=The Kashmir Dispute, 1947–2012 |year=2014 |url=https://books.google.com/books?id=hdGkoAEACAAJ |publisher=Oxford University Press |isbn=978-0-19-940018-8 |author-link=A. G. Noorani |orig-year=first published in 2013 by Tulika Books
*language=en- isbn=978-0-19-597719-6- access-date=18 April 2021- cite book |last1=Siddique |first1=Salma |title=Evacuee Cinema: Bombay and Lahore in Partition Transit, 1940–1960 |date=16 February 2023 |publisher=Cambridge University Press |isbn=978-1-009-15120-7 |language=en- isbn=978-0-19-563979-7- year=2009- first2=A. P.
*Cite news |last=Sharif |first=Azizullah |date=20 February 2010 |title=Karachi: Restoration of Church Mission School ordered |url=https://www.dawn.com/news/521273/karachi-restoration-of-church-mission-school-ordered |work=Dawn
*access-date=26 October 2012- cite book |last1=Tudor |first1=Maya |title=The Promise of Power: The Origins of Democracy in India and Autocracy in Pakistan |date=14 March 2013 |publisher=Cambridge University Press |isbn=978-1-107-32873-0 |url=https://books.google.com/books?id=ITohAwAAQBAJ&dq=%22Jinnah+drank+freely+and+ate+pork.+There+is+evidence+that+Jinnah+lived+off+of+interest+income,+thereby+violating+Islam%27s+prohibition+against+charging+interest%22&pg=PA95 |language=en- cite news |title=Was Jinnah a Shia or Sunni? |last=United News of India |date=9 May 1998 |url=http://www.rediff.com/news/1998/may/09jinnah.htm |publisher=United News of India via rediff.com |access-date=15 November 2012- isbn=978-0-7129-0954-9
*work=Dawn

**แหล่งข้อมูลอื่น**
  Correspondence with the Muslim League – 1946 – UK Parliament Living Heritage-  Mohammad Ali Jinnah Biography- Society/History/By_Region/Asia/South_Asia/Personalities/Jinnah%2C_Mohammed_Ali/-  Government of Pakistan Website-  Address to the First Constituent Assembly of Pakistan on 11 August 1947
หมวดหมู่:บุคคลที่เกิดในปี พ.ศ. 2419
หมวดหมู่:บุคคลที่เสียชีวิตในปี พ.ศ. 2491
หมวดหมู่:นักการเมืองปากีสถาน
หมวดหมู่:มุสลิมชาวปากีสถาน
หมวดหมู่:มุสลิมนิกายชีอะฮ์
หมวดหมู่:ผู้สำเร็จราชการปากีสถาน
หมวดหมู่:บุคคลจากการาจี